Jessika il-kantanta Mostija rebħet il-finali ta' San Marino u se tkun qed tirrapreżenta lil dan il-pajjiż fil- Eurovision Song Contest f'Mejju 2018 li se jsir f'Lisbona fil-Portugal. Magħha fl-istess finali kien hemm ukoll il-Malti Franklin Calleja. Il-Kanzunetta rebbieħa jisimha Who We Are Din hija t-tieni darba fl-istorja tal -Eurovision Song Contest li waqt li Malti jkun qed jirraprezenta lil Malta fil-festival tant prestiggjuz, ikun hemm Malti iehor jirraprezenta pajjiż barrani. Din id-darba se tkun kantanta femminili; wiċċ familjari f'pajjiżna. Ġrat fl-2006 meta Keith Camilleri rrapreżenta lill-Isvizzera u kien hemm Fabrizio Faniello jirrapreżenta lil Malta bil-kanzunetta I do u se terġa' tiġri din is-sena propju meta Jessika rebħet il-festival ta' San Marino u se tkun qed tirrappreżenta dan il-pajjiż waqt li Christabelle Borg se tkun qed tirrapprezenta lil Malta bil-kanzuentta Taboo . Malta u San Marino se jkunu qed jikkompetu fl-istess semi finali f'Mejju li ġej; jiġifieri t-tieni wieħed nhar l-10 ta' Mejju.